Andrei Zevakin

Andrei Zevakin (sündinud 6. juunil 1996 Tartu) on Eesti muusikaprodutsent, laulukirjutaja, saatejuht ja juutuuber. Zevakini YouTube'i kanalil on 2024. aasta veebruari seisuga üle 179 000 jälgija. Kanal koondab autori muusikat (kavereid, remikse ja originaalloomingut), telesaadete arvustusi ja satiirilisi videoid. Ta osales 2019. aastal Eesti Laulu konkursil xtra basicu looga "Hold Me Close", mille esitajaks Emily J, ning 2021. aasta Eesti Laulul looga "Wingman", mille tegi koos räppar Pluutoga. 2022. aastal osales ta konkursil Grete Paiaga looga "Mis nüüd saab". 2019. aastal jäi Zevakini koostöös valminud lugu Eesti laulul 12. ning 2021. aastal 5. kohale, 2022. aastal 6. kohale.[viide?] Zevakin lõi koos sõber Robin Valtinguga 2022. aastal tõsieluseriaali "Villa". Selles kolib grupp noori ja vallalisi kuuks ajaks Vahemere-äärsesse luksusvillasse, et võistelda 30 tuhande euro nimel, veeta tore suvi ja leida eluarmastus. 6. augustil 2023 lendasid nad Ameerikasse, et filmida reisisaade Elisa Huubi jaoks. Lisaks teevad Zevakin ja Valting podcasti nimega "mis siin toimub?" Zevakin lõpetas 2012. aastal Jõgeva Gümnaasiumis põhikooli ning jätkas õpinguid Tartu Miina Härma Gümnaasiumis, lõpetades selle International Baccalaureate[:en] õppe 2016. aastal. 2013. aasta talvel pälvis Zevakin Headmasters' and Headmistresses' Conference stipendiumi ning õppis 2013/2014. õppeaastal Inglismaal Yorki St Peter'si[:en] koolis. Zevakin tegeles võistlustantsuga tantsuklubis Stiil 5.–13. eluaastani. Aastatel 2003–2014 mängis ta jalgpalli SK Nooruses, 2014–2017 FC Jõgeva Wolvesis ja 2017. aasta algusest JK Tammekas.[viide?] Aastatel 2004–2011 õppis Zevakin Jõgeva Muusikakoolis 50. lennus, kus lõpetas klassikalise klaveri eriala, saavutades noorte klaverikonkurssidel häid kohti.[viide?] 2012. aastal suundus ta klassikalise klaveri eriala edasi õppima Heino Elleri nimelisse Tartu Muusikakooli, kus jäid õpingud pooleli pärast Inglismaale õppima suundumist.[viide?] Zevakin käis gümnaasiumiaastatel vahel lauljaid klaveril saatmas, mille kaudu tekkis huvi muusika kirjutamise vastu. Noormehe esimene omal käel valminud lugu “Ma jään” Karl Gustav Adamsoole avaldati aastal 2016.[viide?] 2017. aastaks oli Zevakin kaverdanud 26 laulu ja avaldanud neli enda lugu. Ta on koostööd teinud mitmete Eesti lauljatega, kelle seas näiteks Pluuto, Sissi, Uudo Sepp, Grete Paia, Nika Murula, Gertu Pabbo, Liina Ariadne Pedanik ja Maian Lomp. Zevakin produtseerib peamiselt EDM alamžanreid.[viide?] Zevakini YouTube'i kanalil on üle 179 000 jälgija ning tema kõige populaarsem video on Zevakini autosõidu-kaverversioonil Ed Sheerani loost “Shape Of You”, millel on rohkem kui 1 miljon vaatamist. 2021. aastal tuli Zevakinil ja räppar Pluutol välja laul "Wingman", mis saavutas Eesti Laul 2021 finaalis 5. koha. Zevakinil oli sellel aastal võistlemas 3 lugu. Üks nendest oli ''Calm Down'', mida esitas Nika Marula ja jõudis poolfinaali. Teine lugu oli ''Time'', mida esitas Sissi ja see saavutas finaalis 2. koha.[viide?] 2022. aastal sai Zevakini ja Grete Paia esitatud laul "Mis nüüd saab" Eesti Laul 2022 finaalis 6. koha.[viide?] 2022. aastal valmis Zevakinil laul "Valikud", mis oli tõsieluseriaali "Villa" ja mida esitas An-Marlen.[viide?] 2023. aastal valmis koostöös Elisaga reisisaade Zevakin ja Valting vs Ameerika, mis linastub Elisa Huubis. 2018 – MyHits Awards 2018 võitja kategoorias "Aasta juutuuber"[viide?] 2021 – Kroonika Meelelahutusauhinnad 2021 võitja kategoorias "Aasta suunamudija"[viide?] 2022 – Raadio 2 Aastahitt 2022 ''Aasta uus tulija''[viide?] 2022 – Raadio 2 Aastahitt 2022 ''II koht'' looga ''Wingman''[viide?] 2022 – PWR Top 40 ''II koht'' looga ''Mis nüüd saab''[viide?] 2022 – Kroonika meelelahutusauhinnad 2022 võitja kategoorias "Aasta meelelahutaja"[viide?] "LUKSUSVILLA TÜRGIS ⟩ Andrei Zevakin ja Robin Valting kutsuvad uude tõsielusaatesse". Elu24. 30. jaanuar 2022. Vaadatud 8. veebruaril 2024. "UUS JÕEKALDA JA MARGNA DUO? ⟩ Andrei Zevakin ja Robin Valting saavad oma reisisaate". Elu24. 27. juuli 2023. Vaadatud 8. veebruaril 2024. "mis siin toimub?". Eesti podcastid. Originaali arhiivikoopia seisuga 8. veebruar 2024. Vaadatud 8. veebruaril 2024. "Perearsti poeg Andrei koroonapeolt, „Eesti Laulult" ja Jõgevalt". Eesti Ekspress. Vaadatud 8. veebruaril 2024. Laul: Ed Sheeran, video: Andrei Zevakin, Emili Jürgens, Alex Tervinsky (16. aprill 2017). "SHAPE OF YOU – Ed Sheeran – PLAYED IN A CAR | Andrei Zevakin, Emili Jürgens and Alex Tervinsky Cover". YouTube. Vaadatud 9. aprillil 2018.{{netiviide}}: CS1 hooldus: mitu nime: autorite loend (link) Andrei Zevakini koduleht Andrei Zevakini YouTube’i kanal Muljetavaldav! Kerli Kivilaan lõi käed noore muusikuga ja näitas end hoopis teisest küljest! Zevakin ja Valting vs Ameerika - Elisa originaalsari